REPUBLIKA SRBIJA

NARODNA SKUŠTINA

Odbor za pravosuđe, državnu

upravu i lokalnu samoupravu

07 Broj: 06-2/124-15

18. mart 2015. godine

B e o g r a d

**Z A P I S N I K**

**34. SEDNICE ODBORA ZA PRAVOSUĐE, DRŽAVNU UPRAVU I LOKALNU SAMOUPRAVU, ODRŽANE 18. MARTA 2015. GODINE**

Sednica je počela u 9,00 časova.

 Sednici je predsedavao Petar Petrović, predsednik Odbora.

 Sednici su prisustvovali članovi Odbora: Mirjana Andrić, Olgica Batić, Meho Omerović, Živan Đurišić, Dragan Paunović, Miletić Mihajlović, Tanja Tomašević Damnjanović i Velinka Tošić.

 Sednici je prisustvovao Žarko Mićin (zamenik Biljane Ilić Stošić) i Vučeta Tošković (zamenik Vladimira Đukanovića).

 Sednici nisu prisustvovali članovi Odbora: Aleksandar Martinović, Biljana Savović, Neđo Jovanović, Laslo Varga, Balša Božović, Jovan Marković, niti njihovi zamenici.

 Sednici je, kao predstavnik Visokog saveta sudstva, prisustvovao Miroljub Tomić, član Visokog saveta sudstva.

Na predlog predsednika Odbora utvrđen je sledeći

D n e v n i r e d :

1. Razmatranje Predloga odluke za izbor sudija koji se prvi put biraju na sudijsku funkciju, koji je podneo Visoki savet sudstva (broj 119-532/15, od 6. marta 2015. godine);
2. Razmatranje predloga za izbor člana Odbora Agencije za borbu protiv korupcije, koji je podnela Vlada (broj 02-649/15, od 13. marta 2015. godine);
3. Razmatranje Predloga odluke o izboru sudije koji se prvi put bira na sudijsku funkciju (broj 119-689/15, od 17. marta 5015. godine);
4. Utvrđivanje Predloga odluke o prestanku funkcije predsednika Osnovnog suda u Pančevu;
5. Razno.

Pre prelaska na rad po utvrđenom dnevnom redu usvojen je, bez primedaba, zapisnik sa 33. sednice Odbora.

**Prva tačka dnevnog reda:** **Razmatranje** **Predloga odluke za izbor sudija koji se prvi put biraju na sudijsku funkciju, koji je podneo Visoki savet sudstva (broj 119-532/15, od 6. marta 2015. godine)**

Miroljub Tomić obrazložio je, ukratko, predlog Visokog saveta sudstva za izbor sudija koji se prvi put biraju na sudijsku funkciju.

Na osnovu čl. 51. i 201. Poslovnika Narodne skupštine, Odbor je odlučio da podnese sledeći

I Z V E Š T A J

Odbor za pravosuđe, državnu upravu i lokalnu samoupravu je konstatovao da je Predlog odluke o izboru sudija koji se prvi put biraju na sudijsku funkciju Visoki savet sudstva podneo kao ovlašćeni predlagač, u skladu sa članom 50. stav 4. Zakona o sudijama.

Odbor je odlučio da predloži Narodnoj skupštini da prihvati Predlog odluke o izboru sudija koji se prvi put biraju na sudijsku funkciju.

Za izvestioca Odbora na sednici Narodne skupštine određen je Petar Petrović, predsednik Odbora.

**Druga tačka dnevnog reda:** **Razmatranje** **predloga za izbor člana Odbora Agencije za borbu protiv korupcije, koji je podnela Vlada**

Predsednik je upoznao članove Odbora da je Vlada podnela predlog kandidata za člana Odbora Agencije za borbu protiv korupcije u skladu sa članom 9. stav 2. tačka 3. Zakona o Agenciji za borbu, jer sadašnjem članu odbora Agencije, koji se bira na predlog Vlade, funkcija člana Odbora Agencije ističe 31. marta 2015. godine.

Na osnovu člana 51. Poslovnika Narodne skupštine, Odbor je odlučio da podnese sledeći

I Z V E Š T A J

 Odbor za pravosuđe, državnu upravu i lokalnu samoupravu konstatovao je da je Vlada, koja je predložila prof. dr Dragana Mitrovića, redovnog profesora Pravnog fakulteta Univerziteta u Beogradu, za člana Odbora Agencije za borbu protiv korupcije, podnela predlog za izbor člana tog odbora kao ovlašćeni predlagač u skladu sa članom 9. stav 2. tačka 3) Zakona o Agenciji za borbu protiv korupcije.

Odbor predlaže Narodnoj skupštini da predlog Vlade za izbor člana Odbora Agencije za borbu protiv korupcije razmotri po hitnom postupku, u skladu sa članom 168. stav 3. Poslovnika Narodne skupštine, s obzirom na to da sadašnjem članu Odbora Agencije za borbu protiv korupcije, izabranom na predlog Vlade, ističe mandat 31. marta 2015. godine.

Za izvestioca Odbora na sednici Narodne skupštine određen je Petar Petrović, predsednik Odbora.

**Treća tačka dnevnog reda:** **Razmatranje Predloga odluke o izboru sudije koji se prvi put bira na sudijsku funkciju (broj 119-689/15, od 17. marta 5015. godine);**

Miroljub Tomić obrazložio je, ukratko, predlog Visokog saveta sudstva za izbor sudije koji se prvi put bira na sudijsku funkciju.

Na osnovu čl. 51. i 201. Poslovnika Narodne skupštine, Odbor je odlučio da podnese sledeći

I Z V E Š T A J

Odbor za pravosuđe, državnu upravu i lokalnu samoupravu je konstatovao da je Predlog odluke o izboru sudije koji se prvi put bira na sudijsku funkciju Visoki savet sudstva podneo kao ovlašćeni predlagač, u skladu sa članom 50. stav 4. Zakona o sudijama.

Odbor je odlučio da predloži Narodnoj skupštini da prihvati Predlog odluke o izboru sudije koji se prvi put bira na sudijsku funkciju.

Za izvestioca Odbora na sednici Narodne skupštine određen je Petar Petrović, predsednik Odbora.

**Četvrta tačka dnevnog reda:** **Utvrđivanje Predloga odluke o prestanku funkcije predsednika Osnovnog suda u Pančevu;**

Predsednik Odbora podsetio je članove Odbora da je Stanka Simonović, predsednik Osnovnog suda u Pančevu, podnela Narodnoj skupštini 17. marta 2015. godine zahtev za prestanak funkcije iz ličnih razloga (primljen pod 03 broj 118-691/15, 17. marta 2015. godine).

Članom 74. stav 1. Zakona o sudijama utvrđeno je da predsedniku suda prestaje funkcija, pored ostalog, i na lični zahtev. Prema stavu 2. ovog člana odluku o prestanku funkcije predsednika suda donosi Narodna skupština.

Odbor za pravosuđe, državnu upravu i lokalnu samoupravu je, polazeći od navedenog, utvrdio Predlog odluke o prestanku funkcije predsedniku Osnovnog suda u Pančevu, kojom se konstatuje da Stanki Simonović, predsedniku Osnovnog suda u Pančevu, prestaje funkcija predsednika suda dana 17. marta 2015. godine, na lični zahtev.

 Odbor je zaključio da Predlog ove odluke uputi Narodnoj skupštini sa predlogom da se razmatra po hitnom postupku, u skladu sa članom 168. stav 3. Poslovnika Narodne skupštine. Ovo imajući u vidu da je potrebno što pre stvoriti uslove za pokretanje postupka predlaganja kandidata za izbor predsednika Osnovnog suda u Pančevu, u skladu sa članom 74. stav 3. Zakona o sudijama, kojim je predviđeno da je Visoki savet sudstva dužan da, kad predsedniku suda prestane funkcija, bez odlaganja predloži kandidata za izbor predsednika suda.

 Za predstavnika predlagača određen je Petar Petrović, predsednik Odbora.

**Peta tačka dnevnog reda: Razno**

U okviru ove tačke dnevnog reda nije bilo pitanja, ni predloga.

Sednica je završena u 9,40 časova.

SEKRETAR PREDSEDNIK

Ljiljana Miletić Živković Petar Petrović